প্রয়োজনের অধিক ‘নিসাব’ পরিমাণ (সাড়ে সাত ভরি স্বর্ণ বা সাড়ে বায়ান্ন ভরি রৌপ্য) বা তদূর্ধ্ব পরিমাণ অর্থসম্পদ (সোনা, রুপা, নগদ টাকা ও ব্যবসাপণ্য) কারও কাছে এক বছর থাকলে তাকে তার বর্ণিত খাতসমূহের সমুদয় অর্থসম্পদের ২.৫% (আড়াই শতাংশ তথা চল্লিশ ভাগের এক ভাগ) জাকাত প্রদান করা ফরজ। ঋণ থাকলে তা বাদ দিয়ে হিসাব করতে হবে। অনুরূপ বর্তমান মাসের যাবতীয় খরচও বাদ রাখবে। কারও ওপর জাকাত ফরজ অবস্থায় তার মৃত্যু হলে, প্রথমে তার সম্পদ থেকে জাকাত আদায় করতে হবে। অবশিষ্ট সম্পদ যথারীতি ব্যবহার ও বণ্টন হবে। (জাকাত নির্দেশিকা, পৃষ্ঠা: ১২৮)।